**Туган ягым – яшел бишек.**

Җир йөзендә бар бер почмак,

Минем өчен изге ул.

Ул да булса туган авылым,

Һәм дә туган халкым шул.

*М. Мухамметшин*

Туган җир! Туган авыл!

Һәр кешенең үз туган ягы, туган авылы була. Ул аның йөрәгенә якын, күңеленә җылылык бирә торган изге урын. Минем туган авылым Тамьян дип атала. Безнең авылның табигате искиткеч матур. Бер яктан аны иксез-чиксез урман, икенче яктан – җиләк-җимешкә бай болыннар, яланнар, калкулыклар кочаклап алган. Без һәр елны җәен Кызыл тауга, Кылыч тавына, Олы чокырга җиләккә йөрибез, көзен төрле-төрле гөмбәләр җыябыз. Аланнарында нинди генә чәчкәләр юк! Иртәнге таң нурында хуш ис бөркеп утыралар. Шушы чәчкәләргә, кошларга, бар табигатькә туган якның җылысы салынган. Ә инде кырларында, басуларында бодай, арыш, борчак, карабодай үсә.

Авылымнан ерак түгел бик матур, саф сулы Күвәш елгасы ага. Җәен эссе көннәрдә без анда су керәбез, сәгатьләр буена коенабыз, балык тотабыз. Нәкъ авыл уртасыннан бормалы Карагыш елгасы ага. Җәй көннәрендә анда каз-үрдәк тавышлары ишетелә. Кичләрен су буенда кошлар сайравы ишетелә.

Авылымның кешеләре дә бик уңган, алтын куллы, инсафлы, кешелекле, тырыш, кунакчыл, шат йөзле.

Мин туган авылымны бик яратам, аның табигате белән, кешеләре белән сокланам, горурланам. Әйе, мин үземне бик бәхетле итеп тоям. Авылымның матурлыгы, гүзәллеге турында картәтием болай язды:

Туган авылым Тамьяным,

Карагыш елгасы буйлап утыра.

Чылтырап аккан чишмәкәе аның

Кешеләрне суга туйдыра.

Бер ягында Күвәш суы,

Шаулап үсә анда камышы.

Бак-бак килеп ишетелә

Каз-урдәкләр тавышы.

Балыкчылар буасыннан балык тотып,

Ухасын да шунда пешерә.

Моңлы тальяннарны тартып,

Үткәннәрне искә төшерә.

**Самигуллина Эльза**,

7а сыйныфы укучысы

98нче санлы мәктәп

Орджоникидзе районы